 

Haridus- ja Teadusministeeriumi

ning

Integratsiooni Sihtasutuse

2017. aasta kodanikupäevaks väljakuulutatav esseekonkurss on pühendatud Eesti Vabariigi 100. aastapäevale ja Eesti Vabariigi tulevikule.

Essee teemadeks on:

1. Kolm asja, mida tahan kinkida 100-aastasele Eestile.

2. Millist ÄPPI kasutaksin Eesti Vabariigi arendajana tulevikus.

JUHEND

1. **Üldalused**
	1. Konkursi korraldaja on Integratsiooni Sihtasutus, rahastaja Haridus- ja Teadusministeerium.
	2. Konkurss on avalik ja üheetapiline.
2. **Eesmärk**

2.1 Väärtustada Eesti riiki ja selle ajalugu ning iga üksikisiku rolli Eesti ühiskonna arendamisel.

2.2 Toetada õpilaste aktiivsust Eesti Vabariik 100-le aastapäevale pühendatud ettevõtmiste korraldamisel ja nendes osalemisel.

2.3 Julgustada õpilasi kaasa rääkima Eesti Vabariigi arenguga seonduvatel teemadel.

2.4 Saada huvitavaid ideid sellest, kuidas võiks välja näha EV100 sünnipäev ja mida peaks see sündmus andma ühiskonnale/noortele?

2.5 Tunnustada õppurite kodanikuteadlikkust ja nende soovi olla Eesti arendaja tulevikus.

 **3.** **Tingimused**

3.1 Konkurss on avatud üldhariduskoolide 7.-12. klasside ja kutseõppeasutuste õpilastele.

3.2 Konkursile ootame osalema õppureid kolmes kategoorias:

3.2.1 esimene kategooria – üldhariduskooli VII-IX klassi õpilased;

3.2.2 teine kategooria – üldhariduskooli X –XII klassi õpilased;

3.2.3 kolmas kategooria – kutseõppeasutuste õpilased.

3.3 Iga konkursist osaleja võib võistlustele saata ühe essee, milles ootame tema mõtteid pakutud teemal. Kirjutada võib läbi mineviku, tänapäeva või ka tuleviku vaatevinkli (nt mida võiks/peaks tegema järgneva 100 aasta jooksul).

Essee kirjutamisel võib muu hulgas toetuda järgmistele küsimustele:

Mida on erinevate aegade noored Eesti arengusse andnud?

Kuidas on tänapäeva noortel võimalik osaleda Eesti ühiskonna arendamises?

Mida noor inimene saaks sellist teha, et rikastada Eesti Vabariigi tänapäeva ja/või tulevikku?

Millises valdkonnas näeb essee autor Eesti eelisarendamise vajadust?

Mida on ta ise teinud või valmis ära tegema Eesti arengu heaks?

Loomulikult ei ole see küsimuste loetelu ammendav. Esseede autoritelt oodatakse teemale originaalset ja loomingulist lähenemist.

3.4 Konkursile esitatud essee peab olema kirjutatud eesti keeles.

3.5 Konkursil osalemiseks esitada kuni 2 lehekülje pikkune (umbes 3 600 tähemärki) essee, trükituna Integratsiooni Sihtasutuse e-posti aadressil: essee@integratsioon.ee. **Esseele lisada autori nimi, kooli nimetus, klassi või rühma number, kontakttelefon ning e-posti aadress** (vaata essee kirjutamise blanketti).

3.6 **Konkurss kestab 25. septembrist - 13. oktoobrini 2017. a.**

**4.** **Konkursi tööde esitamine**

 4.1 Töö esitada elektrooniliselt aadressile – **essee@integratsioon.ee**.

 4.2 Essee esitamise viimane tähtaeg on **13. oktoober 2017** (e-kirja saatmise kuupäev).

**5. Auhinnad**

5.1 Kõikides kategooriates anname välja ühe esimene, kaks teist ja kaks kolmandat auhinda ning ergutusauhinnad. Sobiva tasemega tööde puudumisel on žüriil õigus muuta auhindade jagunemise korda.

5.2 Kokkuvõte ja avalikustamine aadressil: [www.inegratsioon.ee](http://www.inegratsioon.ee). Konkursile laekunud esseed säilitatakse Integratsiooni Sihtasutuses. Konkursitöid on õigus kasutada trükistes autoritega kokkuleppel.

**6. Žürii**

 6.1 Võistlustöid hindab 7 liikmeline žürii.

**7. Võitjate avalikustamine**

7.1 Võitjate nimed avalikustatakse Integratsiooni Sihtasutuse kodulehel ([www.integratsioon.ee](http://www.integratsioon.ee)). Võitjatega võetakse ühendust individuaalselt ja neile esitatakse kutse esseekonkursi ja kodanikupäeva viktoriinide parimate vastuvõtule, mis toimub **2017. aasta 28. novembril Mustpeade majas** (Pikk tn 26, 10133 Tallinn) **ja Riigikogu istungitesaalis** (Lossi plats 1a, 15165 Tallinn).

Lisa 1 – blankett essee kirjutamiseks